  Виталий Пронин   Филипп Копачевский егит на ке но, Россиын туж тодмо пианист ни.Воткинскын но Ижы чузъяськизы П. Чайковскийлэн, С. Рахманиновлэн   крезьгуръёссы.  Филипп Копачевский егит на ке но, Россиын туж тодмо пианист ни. Со пӧртэм калыккуспо фестивальёсын вормылэмын, шудэ Москваысь филармониын, кусып возе тодмо артистъёсын - В. Спиваковен, М. Плетнёвен. Дорамы со концертсэ шудӥз «П. Чайковскийлэн дор палъёсаз» 60-тӥ фестиваль улсын.- Мон нырысьсэ шудӥсько хорен ӵош. Мыным таӵе амалъя ужаны кельшиз -  ми быгатӥм выль сямен быдэстыны мур пуштросо гуръёсты. Капеллады туж усто, дирижёрез Андрей Елисеев - быгатӥсь адями, - шуиз Филипп Копачевский.Концертлэн нырысетӥ отделенияз Ф. Копачевский шудӥз П. Чайковскийлэсь «Времена года» произведенизэ но С. Рахманиновлэсь 2-тӥ сонатазэ. Кыкетӥяз артист борды итӥськиз ни капелла. Концерт йылпумъяськиз, калык султыса чабе, артистъёсты кошкыны уг лэзьы, эшшо шудыны куре на. Учкисьёс паймемзэс веразы: сюлэм ик ёрк луэ, сцена вылэ потэ ке быдэс хор - 36 адями но быдэстэ сюлме пырымон гуръёсты. Удмуртиысь хор капеллаез мукет концертъёсын но кылзыны луоз на.Вераны кулэ, Удмуртиысь хор капеллаез мукет концертъёсын но кылзыны луоз на. Гужемозь соос поталозы ёросъёсы, концертъёсазы быдэстозы война сярысь, калык, джаз, совето вакытысь тодмо кырӟанъёсты.Мария Иванова Туспуктэм: Филармонилэн пресс-службаез  